gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4972, del 23-03-2005 (2005/1799)

RESOLUCIÓ de 30 de desembre de 2004, de la Conselleria d'Economia, Hisenda i Ocupació, per la qual s'autoritza l'anul·lació de crèdit en el pressupost de la Conselleria d'Agricultura, Pesca i Alimentació en el capítol 4 del programa 714.20 i en el capítol 7 del programa 714.80, per un import total de 778.184,60 euros. Exp. 12.042/04-249.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/1799


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de desembre de 2004, de la Conselleria d'Economia, Hisenda i Ocupació, per la qual s'autoritza l'anul·lació de crèdit en el pressupost de la Conselleria d'Agricultura, Pesca i Alimentació en el capítol 4 del programa 714.20 i en el capítol 7 del programa 714.80, per un import total de 778.184,60 euros. Exp. 12.042/04-249. [2005/X1799]
  
La Conselleria d'Agricultura, Pesca i Alimentació atés el nivell de gestió de determinats crèdits cofinançats, ha proposat l'anul·lació de saldos no executats de les línies T0178 «Eradicació de malalties limitadores del comerç» i T6100 «Ajudes als fruits secs» i la previsió d'ingressos corresponents.
  
En conseqüència, i en virtut del que disposen els articles 17 i 19 de la Llei 17/2003,de 30 de desembre, de Pressupostos de la Generalitat Valenciana per a l'exercici 2004, resolc:
  
Primer
  
S'autoritza la minoració del pressupost d'ingressos en les aplicacions i pels imports que es detallen a continuació:
  
Aplicació Import (€)
  
701.02 265.733,60
  
795.65 892.285,00
  
Total 778.184,60
  
Segon
  
S'autoritza la minoració de crèdit en les aplicacions pressupostàries i pels imports que es detallen a continuació:
  
Aplicació Import (€)
  
36.89.02.520.11.5 404.500,00
  
76.01.61.481.01.4 373.684,60
  
Total 778.184,60
  
Tercer
  
S'autoritza la modificació en l'annex de transferències corrents del programa 714.20 i en l'annex de transferències de capital del programa 714.80 de les línies de subvenció i pels imports que es detallen a continuació:
  
València, 30 de desembre de 2004.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 4979, del 06-04-2005 (2005/3223)

Informació pública del nomenament de Manuel López Cortés com a funcionari de carrera, peó de Comeses Múltiples.
---------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/3223


Organisme emissor
:   Ajuntament de Teresa

Tipus de document
:   Anunci

Informació pública del nomenament de Manuel López Cortés com a funcionari de carrera, peó de Comeses Múltiples. [2005/X3223]
  
Per Decret de l'Alcaldia de data 5 novembre de 2004, de conformitat amb la proposta del tribunal qualificador del concurs'oposició convocat per a proveir en propietat una plaça de funcionari de peó de comeses múltiples, ha sigut nomenat funcionari d'este ajuntament, Manuel López Cortés, amb DNI núm.45.945.706-Y.
  
Cosa que es fa pública en compliment del Decret 33/1999, de 9 de març, de la Generalitat Valenciana, i de l'article 25 del Reial Decret 364/1995, de 10 de març.
  
Teresa, 1 de març de 2005.- L'alcalde'president: Juan Ernesto Pérez Calatayud.
  
III. CONVENIS I ACTES
Diari Oficial de la Generalitat Valenciana


Sumari del DOGV 4974, del 30-03-2005 (2005/2659)

Rotlle d'apel·lació número 923/2004. Cèdula de notificació.
-----------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2659


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 923/2004. Cèdula de notificació. [2005/M2659]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present edicte, faig saber:
  
Que en virtut de l'acordat per resolució del dia de hui, dictada en el rotlle d'apel·lació número 923/2004, que prové del juí ordinari 775/2003, del Jutjat de Primera Instància de València número 14, s'ha acordat notificar a l'apel·lat que es dirà al final, la sentència dictada en l'esmentat rotlle, l'encapçalament i la decisió de la qual és com seguix:
  
Encapçalament:
  
Sentència número 79/2005.
  
València, 17 de febrer de 2005.
  
Magistrades:
  
- Rosa María Andrés Cuenca
  
- María Antonia Gaitón Redondo
  
- Purificación Martorell Zulueta
  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist el present rotlle d'apel·lació número 923/2004, que prové de les actuacions de juí ordinari 775/2003, promogudes davant el Jutjat de Primera Instància de València número 14, entre les parts, d'una, com a demandat apel·lant, Ignacio Soldevilla Liaño, i de l'altra, com a demandant apel·lada, Compañía Puertas Norma, SA i la demandada apel·lada Compañía Construcciones Soldevila, SA, sobre reclamació de quantitat, en virtut del recurs d'apel·lació interposat per Ignacio Soldevilla Liaño.
  
Decisió:
  
Desestimem el recurs d'apel·lació formulat per la representació d'Ignacio Soldevilla Liaño contra la sentència de 9 de juny de 2004, que confirmem, amb imposició al recurrent de les costes processals causades.
  
Notifiqueu esta resolució a les parts i, de conformitat amb l'establit en l'article 207.4 de la LEC, una vegada transcorreguts els terminis prevists, si escau, per a interposar recurs sense haver-se impugnat, quedarà ferma, sense necessitat d'ulterior declaració; es procedirà a retornar les actuacions originals, junt amb un certificat literal de la present resolució i l'oportú ofici, al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació a l'apel·lat Compañía Construcciones Soldevila, SA, i es publique en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 5152, del 12-12-2005 (2005/13626)

Resolució de 8 d'agost de 2005, del Servici Territorial d'Energia, relativa a la informació pública per a autorització administrativa d'instal·lació elèctrica de l'expedient ATLINE 2005/230.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13186


Organisme emissor
:   Conselleria d'Infraestructures i Transport

Tipus de document
:   Anunci

Resolució de 8 d'agost de 2005, del Servici Territorial d'Energia, relativa a la informació pública per a autorització administrativa d'instal·lació elèctrica de l'expedient ATLINE 2005/230. [2005/M13226]
  
Als efectes que establix l'article 9 del Decret 88/2005, de 29 d'abril, Diari Oficial de la Generalitat Valenciana de 5 de maig de 2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i els articles 52 i 53 de la Llei 54/1997, de 27 de desembre, (BOE de 28.11.1997), del Sector Elèctric, se sotmet a informació pública la instal·lació elèctrica que s'indica:
  
Peticionari: Iberdrola Distribución Eléctrica, SAU.
  
Instal·lació: línia aèria d'alta tensió per a la millora del subministrament elèctric en la partida el Tollo - Torrent - València.
  
Característiques principals:
  
Línia d'alta tensió
  
Núm. d'exp.: ATLINE/2005/230/46
  
Tipus: aèria.
  
Tensió: 20 kV
  
Longitud total: 638 m
  
Longitud aèria: 638 m
  
Pressupost: 13.836,50 euros.
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia, situat en el carrer de Gregorio Gea, 27, de València, així com presentar en el Servici Territorial esmentat les al·legacions (en dos exemplars) que es consideren oportunes en el termini de 20 dies, comptadors a partir de l'endemà de la publicació d'este anunci.
  
S'adjunta la relació d'interessats, béns i drets afectats.
Diari Oficial de la Generalitat Valenciana


Sumari del DOGV 5094, del 16-09-2005 (2005/10496)

RESOLUCIÓ d'1 de setembre de 2005, del conseller de Sanitat, per la qual es proveïx el lloc anunciat en la Convocatòria 62/05, de 16 de maig de 2005 (DOGV núm. 5015, de 27 de maig de 2005).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5094

Data del DOGV
:   16-09-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/10882


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de setembre de 2005, del conseller de Sanitat, per la qual es proveïx el lloc anunciat en la Convocatòria 62/05, de 16 de maig de 2005 (DOGV núm. 5015, de 27 de maig de 2005). [2005/X10184]
  
Vista la proposta formulada per la comissió avaluadora corresponent a la Convocatòria 62/2005, de 16 de maig de 2005 (DOGV núm. 5015, de 27 de maig de 2005), per a la provisió pel procediment de lliure designació del lloc 15920, cap d'Àrea de Farmàcia i Productes Sanitaris.
  
D'acord amb el que establix l'article 20 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com l'article 28 del Decret 33/99, de 9 de març, pel qual s'aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:
  
- Nomenar José Eduardo Clérigues Belloch, funcionari de carrera del grup A, amb NRP 21564064 00, cap de l'Àrea de Farmàcia i Productes Sanitaris, lloc de treball núm. 15130, grup A, complement destinació nivell 30 i complement específic E050, amb efectes des de la data d'esta resolució.
  
Contra la present resolució, que exhaurix la via administrativa, es podrà interposar recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la publicació. Potestativament, podrà interposar-se recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació. Tot això d'acord amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 1 de setembre de 2005.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 5102, del 28-09-2005 (2005/10785)

Concursos números CTCM 05/33, 05/35, 05/36, 05/37, 05/38, 05/39. Alienació de sis parcel·les d'ús residencial destinades a la construcció d'habitatges protegits en la UE-1 del sector Joan XXIII de Vinaròs (Castelló).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/10293


Data del document
:   20-09-2005

Organisme emissor
:   Institut Valencià d'Habitatge, SA

Tipus de document
:   Concurs

Correcció d'errades

 Descriptors 

:   * contracte administratiu

Concursos números CTCM 05/33, 05/35, 05/36, 05/37, 05/38, 05/39. Alienació de sis parcel·les d'ús residencial destinades a la construcció d'habitatges protegits en la UE-1 del sector Joan XXIII de Vinaròs (Castelló). [2005/F10632]
  
Objecte: alienació de sis parcel·les d'ús residencial destinades a la construcció d'habitatges protegits en la UE-1 del sector Joan XXIII de Vinaròs (Castelló).
  
Preu únic de licitació:
  
Parcel·la R01- 672.019,94 euros. IVA exclòs, amb una superfície de 719,47 metres quadrats, destinada a habitatges protegits.
  
Parcel·la R02- 672.021,37 euros. IVA exclòs, amb una superfície de 878,06 metres quadrats, destinada a habitatges protegits.
  
Parcel·la R03- 672.019,94 euros. IVA exclòs, amb una superfície de 831,55 metres quadrats, destinada a habitatges protegits.
  
Parcel·la R05- 648.136,93 euros. IVA exclòs, amb una superfície de 665,00 metres quadrats destinada a habitatges protegits.
  
Parcel·la R09- 621.731,88 euros. IVA exclòs, amb una superfície de 630,09 metres quadrats destinada a habitatges protegits.
  
Parcel·la R11- 548.908,18 euros. IVA exclòs, amb una superfície de 1114,12 metres quadrats destinada a habitatges protegits.
  
Termini de presentació de proposicions: fins a les 14.00 hores del dia 21 d'octubre de 2005.
  
Lloc de presentació: personalment als registres de l'Institut Valencià d'Habitatge, SA, situats a València, carrer d'En Bou, número 9 i 11.
  
Documents d'interés per als licitadors: l'examen dels expedients, podrà realitzar-se a València, carrer d'En Bou, número 9, els dies d'oficina de 09.00 a 14.00 hores, o a través de la pàgina web de l'IVVSA: www.ivvsa.es. Consultes juridicoadministratives, telèfon 644 530 473, i consultes tècniques, telèfon 189 575 104.
  
Data de l'obertura de proposicions econòmiques: a les 11.00 hores del dia 28 d'octubre de 2005.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 5066, del 08-08-2005 (2005/9170)

Informació pública de la modificació puntual número 23-5 del Pla General Municipal d'Ordenació.
-----------------------------------------------------------------------------------------------

### Dades del document

Número de DOGV
:   5066

Data del DOGV
:   08-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9170


Organisme emissor
:   Ajuntament d'Alacant

Tipus de document
:   Anunci

Informació pública de la modificació puntual número 23-5 del Pla General Municipal d'Ordenació. [2005/F9170]
  
El Ple de l'ajuntament, en la sessió del dia 14 de juliol de 2005, va acordar sotmetre a exposició pública pel termini d'un mes la modificació puntual número 23-5 del vigent Pla General Municipal d'Ordenació.
  
- Establiment de les condicions de volum per a la zona d'edificació oberta d'ús exclusiu terciari i dotacional (art. 144).
  
Cosa que es publica per a coneixement general, d'acord amb el que s'establix en els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es fa saber que durant l'esmentat termini d'un mes, que es comptarà a partir de la data de la publicació d'este edicte en el Diari Oficial de la Generalitat Valenciana, es podrà examinar l'expedient a l'Oficina d'Informació Urbanística, situada al carrer de Sant Nicolau, número 2, de 09.00 a 14.00 hores, així com formular les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut de la present modificació supose variació del règim urbanístic vigent. La dita suspensió durarà fins a l'aprovació definitiva d'este expedient i, com a màxim, dos anys a partir de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5166, del 30-12-2005 (2005/14890)

Informació pública de l'Actuació Integrada SAPU-1 i PRI UE sòl urbà de les normes subsidiàries de Viver.
--------------------------------------------------------------------------------------------------------

### Dades del document

Número de DOGV
:   5166

Data del DOGV
:   30-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14123


Organisme emissor
:   Hermanos Ventura, SL

Tipus de document
:   Anunci

Informació pública de l'Actuació Integrada SAPU-1 i PRI UE sòl urbà de les normes subsidiàries de Viver. [2005/X14496]
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública en la Notaria de Mª. José Perelló Agustina, a la Plaça Major, nº 13 de Viver (Castelló), telèfon 619-66 66 65, l'Alternativa Tècnica del Programa per al desenvolupament de l'Actuació Integrada anomenada ?SAPU-1- en Sòl Apte per a Urbanitzar i ?PRI UE sòl urbà- de les Normes Subsidiàries de Viver, composta per memòria del programa, pla parcial, pla de reforma interior, estudi de protecció del paisatge, document d'homologació modificativa i avantprojecte d'urbanització, promogut a instàncies de la mercantil Hermanos Ventura, SL, amb domicili a la Vall d'Uixó, Polígon Industrial Belcaire, parcel·la nº 304 i CIF: A-35.855.230.
  
Els interessats podran obtindre còpia de l'acta de protocol·lització o exigir que aquesta se'ls exhibisca en termini de 20 dies des de la publicació de l'anunci en el DOGV.
  
Així mateix, podran consultar la documentació en l'Ajuntament de Viver i presentar-hi al·legacions o alternatives tècniques en competència. També durant els deu primers dies es podrà sol·licitar una pròrroga del termini en els termes i condicions assenyalats a l'article 46.4 de la referida Llei i en preste caució en la quantia que determine l'Ajuntament.
  
Acabat el termini de 20 dies, o de 40 si existira pròrroga, quedarà obert nou termini de 5 dies per a la presentació de proposicions jurídiques i econòmiques, transcorregut el qual, l'endemà hàbil, es procedirà a l'obertura de pliques en l'Ajuntament, i s'obrirà un nou període de consultes i al·legacions de 10 dies següents a l'acta d'obertura que determinarà l'Ajuntament.
Diari Oficial de la Generalitat Valenciana


Sumari del DOGV 4957, del 02-03-2005 (2005/2112)

Informació pública del programa de reforma interior Villacosta-2 del Pla General Municipal d'Ordenació Urbana.
--------------------------------------------------------------------------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2112


Organisme emissor
:   Ajuntament d'Orihuela

Tipus de document
:   Anunci

Informació pública del programa de reforma interior Villacosta-2 del Pla General Municipal d'Ordenació Urbana. [2005/F2112]
  
Torrevieja Promociones Inmobiliarias, SL, ha presentat en este ajuntament el programa per al desenvolupament de l'actuació integrada del programa de reforma interior Villacosta-2 del Pla General Municipal d'Ordenació Urbana.
  
L'alternativa tècnica formulada comprén projecte de reparcel·lació, projecte d'urbanització, estudi de seguretat i salut i cèdula d'urbanització.
  
De conformitat amb el que s'establix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de vint (20) dies, comptats a partir del següent a la publicació del present anunci.
  
Durant la informació pública la documentació tècnica presentada estarà exposada al Departament d'Urbanisme de l'ajuntament, i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que s'acorde la pròrroga de 20 dies addicionals, en els casos legalment previstos, es podran presentar les propostes juridicoeconòmiques, al·legacions i/o alternatives tècniques.
  
Així mateix es comunica que este anunci es publica igualment als efectes previstos en l'article 59.4 de la Llei de Règim Jurídic de l'Administració Pública i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 4988, del 19-04-2005 (2005/3487)

Informació pública de l'extracte de les bases de la convocatòria que ha de regir el concurs oposició per a cobrir en contractació laboral fixa una plaça d'agent de desenvolupament local.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/3487


Data del document
:   22-03-2005

Organisme emissor
:   Ajuntament de Santa Pola

Tipus de document
:   Resolució

Descriptors 

:   * Santa Pola
    * administració local
    * concurs administratiu
    * desenvolupament rural

Informació pública de l'extracte de les bases de la convocatòria que ha de regir el concurs oposició per a cobrir en contractació laboral fixa una plaça d'agent de desenvolupament local. [2005/3487]
  
En el Butlletí Oficial de la Província d'Alacant número 66, de data 22 de març de 2005, s'han publicat les bases de la convocatòria que han de regir el concurs oposició per a cobrir una plaça d'agent de desenvolupament local en contractació laboral fixa, aprovades pel Consell d'Administració, en la sessió feta el 3 de febrer de 2005, i incloses en la oferta d'ocupació pública de 2003.
  
Cosa que es publica perquè se'n prenga coneixement general.